Какви термометри за измерване на телесна темература да използвам?
 Препоръчва се да използвате цифрови термометри . Термометрите със скала и мерителен стълб са стар похват и са по-трудни за употреба. На много места те са и забранени, заради употребата на живак (в минали години) в мерителния стълб. В зависимост от възрастта на детето се определя кой е най-подходящия термометър: ректален безконтактен орален термометър за ухо Не всеки термометър е подходящ за употреба при малките бебета. До 3 (три) месечна възраст се препоръчва да се мери ректалната температура на детето с нормален дигитален термометър. Понякога детето е твърде раздразнително или твърде енергично, за да може да се измери лесно ректалната температура. В тези случаи се използва безконтакте термометър, тъй като това замерване е неинвазивно. След навършване на 3 (три) месеца родителите могат да преминат към използването на безконтактен термометър. Това е цифров термометър, който се доближава до челото или врата на детето на разстояние около 1 сантиметър и веднага посочва неговата моментна телесна температура. Съществуват и термометри за уши, които не са подходящи за деца под 6 (шест) месечна възраст. Те не дават точни показания. Причината е, че мерителната част е твърде голяма и не може да влезе добре в ушния канал и съответно отчетеното показание не е достатъчно надеждно. Нормален дигитален термометър може да се използва и за измерване на температура „под мишница“. Тези измервания имат два недостатъка – най-малко точни са и изискват детето да държи термометъра под мишница за няколко минути. Този метод на измерване се препоръчва, като втори „контролен“ метод за мерене на температура. Термометри за уста се препоръчват за деца над 4 години – когато те могат да задържат дъха си за известно време. Има термометър тип залъгалка за по-малки деца, но този метод за орално мерене на температура не е точен. Докато бебето смуче залъгалката влиза въздух и това прави замерването не съвсем точно. 

